शर्म आती है ऐसे पत्रकारों पर जिन्‍हें किसानों को खाद नहीं मिलने, नहर में पानी नहीं आने, जमाने भर की सड़के टूटी होने, गरीबों के लिए आने वाले अनुदानों में लूट मची होने, अस्‍पतालों में दवा नहीं मिलने, बैंकों से जरूरतमंदों को लोन नहीं मिलने, एनएचआरम, मनरेगा जैसे कार्यक्रमों में भ्रष्‍टाचार होने की खबरें नहीं दिखती. शर्म आती है एसपी साहब पर भी कि उनकी नाक के नीचे अलीनगर में तेल डिपो और उसके आसपास नकली डीजल-पेट्रोल बनाने का धंधा हर दिन चलता है, पर आग के शोलों पर खड़े अलीनगर क्षेत्र की जनता के दुख को कम करने के लिए साहब छापेमारी नहीं करते. छापेमारी करते हैं तो बस प्रचार पाने के लिए. अब इन प्रायोजित खबरों पर आयोग और प्रेस परिषद क्‍या कहेगा.